на прилагането му, ако се окаже невъзможно осъществяването на практика на съответен контрол върху спазването и обезпечаването на самото спазване, в това число при промяна в обстоятелствата.
 (18)
 Освен това всеки производител износител може доброволно да оттегли ангажимента си във всеки един момент от прилагането му.
 В. ОСНОВАНИЯ ЗА ОТТЕГЛЯНЕ НА ПРИЕМАНЕТО НА АНГАЖИМЕНТА ПО ОТНОШЕНИЕ НА DELSOLAR И MOTECH
 (19)
 Както Delsolar, така и MOTECH имат свързана страна в Тайван, на която е предоставено освобождаване в рамките на разследванията във връзка със заобикаляне на мерките, посочени в съображения 14 и 15.
 (20)
 Комисията подложи на анализ последиците от тези освобождавания за практическата осъществимост на ангажимента. Освобождаванията представляват промяна в обстоятелствата в сравнение с тези към момента на приемане на ангажимента. Тяхната цел е да се освободи вноса в Съюза на разглежданите продукти, които са произведени от свързаните страни на Delsolar и MOTECH в Тайван. Този внос попада извън обхвата на ангажимента.
 (21)
 Комисията счита, че това освобождаване на вноса в Съюза създава висок риск от кръстосано компенсиране. Действително свързаните страни, освободени в рамките на разследването във връзка със заобикаляне на мерките, могат да продават разглеждания продукт на същите клиенти в Съюза, на които се продава обхванатият продукт, и цените по тези трансакции могат да се определят така, че да компенсират минималната вносна цена в рамките на ангажимента. Комисията не е в състояние да контролира продажбите на същите клиенти в Съюза, осъществявани в рамките на ангажимента и от Тайван.
 (22)
 Поради това Комисията стигна до заключението, че посочените по-горе освобождавания правят невъзможно осъществяването на практика на контрол върху спазването на ангажимента на Delsolar и MOTECH.
 Г. ДОБРОВОЛНО ОТТЕГЛЯНЕ ОТ СТРАНА НА LERRI SOLAR, XI'AN LONGi И CNPV
 (23)
 През март 2016 г. LERRI Solar уведоми Комисията, че желае да се оттегли от ангажимента.
 (24)
 През май 2016 г. Xi'an LONGi и CNPV уведомиха Комисията, че също желаят да се оттеглят от ангажимента.
 Д. ПИСМЕНИ ИЗЯВЛЕНИЯ И ИЗСЛУШВАНИЯ
 (25)
 На заинтересованите страни бе предоставена възможността да бъдат изслушани и да направят коментари в съответствие с член 8, параграф 9 от основния антидъмпингов регламент и член 13, параграф 9 от основния антисубсидиен регламент. Delsolar и MOTECH представиха коментари.
 i) Delsolar
 (26)
 Delsolar оспори твърдението, че освобождаването, предоставено на свързаната с него страна в Тайван, представлява промяна в обстоятелствата. Delsolar е уведомило Комисията за сливането с тайванското дружество по време на първоначалните разследвания, посочени в съображение 4, по отношение на което Комисията не е повдигнала възражения. Тъй като разглежданият продукт, произведен от свързаната с Delsolar страна в Тайван, не е бил нито преди, нито след разследванията във връзка със заобикаляне на мерките, обект на мерките, положението не се различава от това преди разследванията във връзка със заобикаляне на мерките.
 (27)
 Комисията не може да приеме този довод.
 (28)
 На първо място Комисията припомня, че пазарният дял на вноса от трети държави, с изключение на КНР, в Съюза представлява 6,8 % от пазара на Съюза през разследвания период. По-конкретно, пазарният дял на вноса от Тайван е бил 0,8 % (таблица 12 от Регламент (ЕС)